El Gabinet de Promoció del Valencià continua amb la campanya ‘El nostre Anecdotari en valencià’
05 d’octubre 2020

​​

  

![](/media/l3lhszwf/c_m-josep-soriano-2020-07-28-5.jpg)  
  
EEl Gabinet de Promoció del Valencià de l'Ajuntament de Sagunt, aprofitant que comença un nou curs, continua la campanya iniciada al novembre passat ‘El nostre Anecdotari en valencià’.

  

L'any passat van donar veu a gent del poble perquè pogueren contar una anècdota en valencià i difondre-la amb el seu consentiment per les xarxes. Això va donar peu a editar 8 vídeos que es poden trobar en el seu canal de [Youtube​](https://www.youtube.com/channel/UCWXovKkjn83fixLr0V7PCuA/videos).

  

Les i els youtubers aficionats han contat fins ara històries relacionades amb el seu descobriment del valencià, records d’infantesa o la cultura i les tradicions de Sagunt.

  

La regidora del Gabinet de Promoció del Valencià, Maria Josep Soriano, ha assenyalat que enguany «fem una crida especial a la gent jove, perquè sabem que tenen molt a dir, ja que tots tenim una anècdota graciosa, un record, una història curteta que volem compartir», i anima que es graven en horitzontal i que amb el consentiment de les persones que es graven, el pujaran a les xarxes del Gabinet.

  

Per a contactar amb el Gabinet de Promoció del Valencià, a través del telèfon 96 265 58 58 extensió 6256 o per correu electrònic a gpv@aytosagunto.es. Anima't, fem entre tots un ric anecdotari en valencià!

  

  

​​​

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-continua-amb-la-campanya-el-nostre-anecdotari-en-valencia/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-continua-amb-la-campanya-el-nostre-anecdotari-en-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-continua-amb-la-campanya-el-nostre-anecdotari-en-valencia/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-continua-amb-la-campanya-el-nostre-anecdotari-en-valencia/)